การซื้อโทนเนอร์ การใช้โทนเนอร์บนใบหน้า การทำโทนเนอร์เอง
น้ำกุหลาบเป็นที่รู้จักกันว่ามีคุณสมบัติด้านความชุ่มชื้น ความกระจ่างใส และบำรุงให้ผิวมีชีวิตชีวา เหมาะสำหรับผิวที่ต้องการความชุ่มชื้นเป็นพิเศษและควบคุมความมัน มองหาโทนเนอร์ที่มีน้ำกุหลาบเป็นส่วนประกอบหลัก ถ้าคุณมีปัญหาเรื่องผิวแห้งกร้าน แดง หรือแพ้ง่าย ให้ลองใช้โทนเนอร์คาโมมายล์ ส่วนประกอบนี้สามารถบรรเทาอาการระคายเคืองบนผิวหนัง ทำให้จุดด่างดำจางลง รักษาสิว และทำให้ผิวกระจ่างขึ้นได้ การผสมผสานระหว่างดอกคาโมมายล์และว่านหางจระเข้นั้นสามารถช่วยจัดการโรคผิวหนังอักเสบเรื้อรัง (Eczema) และโรคผิวหนังอักเสบโรซาเชีย (Rosacea) ได้อีกด้วย แอลกอฮอล์มักจะใช้เป็นยาสมานผิวในโทนเนอร์ที่แรงขึ้น หลายคนพยายามใช้โทนเนอร์ที่มีส่วนประกอบพื้นฐานจากแอลกอฮอล์เพื่อรักษาสิว แต่ส่วนประกอบนี้สามารถทำให้ผิวระคายเคืองและทำให้ผิวแห้งได้ถ้าใช้บ่อยเกินไป เลือกใช้สูตรที่อ่อนโยนกว่าและปราศจากแอลกอฮอล์แทน คุณสามารถควบคุมสิวและรักษาความชุ่มชื้นให้ผิวได้โดยการเลือกโทนเนอร์ที่มีส่วนประกอบของยาสมานผิวที่อ่อนโยน มองหาส่วนประกอบ เช่น ทีทรีออยล์ น้ำส้ม น้ำมันหอมระเหยส้ม และวิชฮาเซล เมื่อใช้ยาสมานผิว ควรจะใช้วันละหนึ่งครั้งแทนการใช้สองครั้ง เมื่อผิวปรับตัวได้แล้วให้ลองเพิ่มการใช้เป็นวันละสองครั้ง ใช้ผลิตภัณฑ์ทำความสะอาดกับน้ำอุ่นและผ้าขนหนูนุ่มๆ เพื่อทำความสะอาดใบหน้า ถูนวดผลิตภัณฑ์ทำความสะอาดลงบนผิวเบาๆ เพื่อกำจัดเครื่องสำอาง และสิ่งสกปรกต่างๆ ล้างออกให้สะอาดด้วยน้ำอุ่น เมื่อเสร็จแล้วให้ล้างใบหน้าด้วยน้ำเย็น หลังจากนั้นใช้ผ้าขนหนูสะอาดซับหน้าให้แห้ง เทโทนเนอร์ลงบนสำลีแผ่นจนชุ่มแต่ไม่เปียกโชกจนเกินไป คุณสามารถใช้สำลีก้อนสำหรับขั้นตอนนี้ก็ได้ถ้ามี แต่สำลีแผ่นจะดูดซับผลิตภัณฑ์น้อยกว่าสำลีก้อนซึ่งจะช่วยประหยัดโทนเนอร์ ใช้สำลีแผ่นค่อยๆ เช็ดผลิตภัณฑ์ให้ทั่วใบหน้า ลำคอ และเนินอก หลีกเลี่ยงบริเวณรอบดวงตาและระวังอย่าให้ผลิตภัณฑ์สัมผัสริมฝีปาก ใส่ใจเป็นพิเศษกับร่องและบริเวณที่เข้าถึงได้ยาก รวมไปถึงคิ้ว ด้านข้างจมูก บริเวณใกล้หู และไรผม โทนเนอร์จะช่วยกำจัดสิ่งสกปรกที่ผลิตภัณฑ์ทำความสะอาดไม่สามารถเข้าถึงได้ รวมถึงสิ่งตกค้างจากผลิตภัณฑ์ทำความสะอาดหรือเกลือ คลอรีน หรือสารเคมีใดๆ ที่พบในน้ำประปา เนื่องจากโทนเนอร์แบบสเปรย์แค่สามารถทำให้สิ่งสกปรกเจือจางได้ แต่ไม่ได้กำจัดออก คุณจึงควรจะใช้โทนเนอร์แบบเช็ดก่อนเสมอ อย่างไรก็ตาม ถ้าคุณชอบความรู้สึกสดชื่นของสเปรย์โทนเนอร์ คุณก็สามารถทำให้มันเป็นขั้นตอนเพิ่มเติมหลังจากใช้โทนเนอร์แบบเช็ดแล้วก็ได้ เนื่องจากโทนเนอร์ส่วนใหญ่มีน้ำเป็นส่วนประกอบพื้นฐานจึงซึมซาบเข้าสู่ผิวได้ค่อนข้างรวดเร็ว ปล่อยให้โทนเนอร์ซึมเข้าผิวให้สนิทก่อนใช้ผลิตภัณฑ์อื่น ซึ่งสิ่งนี้จะช่วยให้ผิวรักษาความชุ่มชื้นและป้องกันสิ่งสกปรก ถ้าคุณใช้ผลิตภัณฑ์รักษาสิวใดๆ เช่น เบนโซอิลเพอร์ออกไซด์ (Benzoyl Peroxide) หรือมอยส์เจอร์ไรเซอร์เพิ่มเติม ก็ทาให้ทั่วใบหน้าหลังจากปรับสภาพผิวแล้ว การใช้โทนเนอร์ก่อนนั้นจะทำความสะอาดผิวอย่างหมดจดและช่วยให้ผลิตภัณฑ์รักษาสิวและมอยส์เจอร์ไรเซอร์ซึมซาบลงไปในผิวได้ลึกยิ่งขึ้น โดยทั่วไปคุณควรใช้โทนเนอร์หนึ่งครั้งตอนเช้าและหนึ่งครั้งตอนกลางคืน ในตอนเช้าโทนเนอร์จะช่วยกำจัดความมันที่ผิวหนังสร้างขึ้นในตอนกลางคืนและปรับสมดุลค่าพีเอสของผิวหนัง ในตอนกลางคืนโทนเนอร์จะช่วยให้การทำความสะอาดเสร็จสมบูรณ์โดยการกำจัดฝุ่น เครื่องสำอาง หรือสิ่งสกปรกใดๆ ก็ตามที่ผลิตภัณฑ์ทำความสะอาดกำจัดออกได้ไม่หมด รวมถึงคราบมันที่หลงเหลืออยู่จากผลิตภัณฑ์ทำความสะอาดด้วย ถ้าผิวของคุณแห้งเป็นพิเศษ คุณอาจจะต้องเริ่มด้วยการใช้โทนเนอร์แค่วันละหนึ่งครั้งตอนกลางคืน การใช้โทนเนอร์มากเกินไปอาจจะทำให้ผิวแห้งกว่าเดิม ถ้าคุณพบว่าผิวแห้งเป็นพิเศษ ให้ลองซื้อโทนเนอร์สูตรสำหรับผิวแห้งเพื่อลดการขาดน้ำ เพียงผสมชาเขียว 1 ถ้วย (240 มิลลิลิตร) กับน้ำผึ้ง 1/2 ช้อนชาให้เข้ากัน เมื่อส่วนผสมเย็นลงแล้วให้เติมน้ำมันหอมระเหยดอกมะลิ 3 หยดลงไปแล้วคน เก็บโทนเนอร์ไว้ในขวดที่ผนึกแน่นไม่ให้อากาศเข้าและเก็บไว้ในที่เย็น  ชาเขียวจะช่วยส่งเสริมการฟื้นฟูเซลล์ผิวให้อ่อนเยาว์ ต้มน้ำสำหรับชาอย่างน้อย 1 นาทีเพื่อฆ่าเชื้อแบคทีเรีย ทำโทนเนอร์ควบคุมความมันโดยผสมน้ำมะนาว 1 ลูก กับน้ำส้มสายชูแอปเปิ้ลไซเดอร์ 1 ช้อนโต๊ะ เติมน้ำแร่ 200 มิลลิลิตรแล้วคนให้เข้ากัน เทส่วนผสมลงในภาชนะที่ผนึกแน่นไม่ให้อากาศเข้าและเก็บไว้ในที่เย็น  ใช้โทนเนอร์นี้ตอนกลางคืนเท่านั้น เนื่องจากน้ำมะนาวจะทำให้ผิวไวต่อแสงแดดมากขึ้น  น้ำส้มสายชูแอปเปิ้ลไซเดอร์ในโทนเนอร์สูตรนี้จะช่วยฟื้นฟูระดับค่าพีเอสของผิวคุณ เทน้ำกรองเดือดๆ 1/2 ถ้วย (120 มิลลิลิตร) ราดลงบนกุหลาบตูมอบแห้ง 1 ถ้วยในหม้อหรือจาน แล้วปล่อยทิ้งไว้ประมาณ 1-2 ชั่วโมง ใช้ที่กรองเพื่อแยกกุหลาบออกมา หลังจากนั้นเทน้ำกุหลาบใส่ในภาชนะที่ผนึกแน่นไม่ให้อากาศเข้าและเก็บไว้ในตู้เย็น  ต้องใช้น้ำกุหลาบแบบโฮมเมดภายใน 1 สัปดาห์ ดังนั้นควรทำในปริมาณแค่เท่าที่คุณจะใช้ใน 1 สัปดาห์เท่านั้น ซึ่ง 1 ถ้วย (240 มิลลิลิตร) ก็น่าจะเพียงพอแล้ว เพื่อความชุ่มชื้นเป็นพิเศษ ให้เติมน้ำมันดอกเจอเรเนียมสักสองสามหยดลงไปในน้ำกุหลาบ  คุณสามารถซื้อกุหลาบตูมอบแห้งทางออนไลน์หรือตากแห้งเองก็ได้ คุณสามารถเก็บรักษาโทนเนอร์แบบโฮมเมดหลังจากที่คุณทำได้นานถึง 3 เดือน ให้แน่ใจว่าใช้ภาชนะที่สะอาด ถ้าคุณนำภาชนะบรรจุกลับมาใช้ใหม่ก็ให้ทำความสะอาดให้หมดจดแล้วนำไปต้มในน้ำสะอาดอย่างน้อย 1 นาทีก่อนนำมาใช้เก็บรักษาโทนเนอร์
ใช้โทนเนอร์น้ำกุหลาบเพื่อเพิ่มความชุ่มชื้นเป็นพิเศษ. เลือกโทนเนอร์ที่มีคาโมมายล์เป็นส่วนประกอบพื้นฐานเพื่อปลอบประโลมผิว. หลีกเลี่ยงโทนเนอร์ที่มีส่วนประกอบพื้นฐานจากแอลกอฮอล์ที่จะทำให้ผิวแห้งเกินไป. มองหาส่วนประกอบตามธรรมชาติที่รักษาสิวถ้าคุณมีผิวมัน. ล้างหน้าก่อน. เทโทนเนอร์ลงบนสำลีแผ่น. ค่อยๆ ทาโทนเนอร์ให้ทั่วใบหน้าและลำคอ. พรมหรือฉีดผลิตภัณฑ์โทนเนอร์ตัวที่สองเพื่อเพิ่มความชุ่มชื้น. รอสักครู่เพื่อให้โทนเนอร์แห้ง. จบขั้นตอนด้วยการใช้ผลิตภัณฑ์รักษาและมอยส์เจอไรเซอร์. ใช้โทนเนอร์วันละสองครั้ง. ทำโทนเนอร์ชาเขียวที่ใช้ได้กับทุกสภาพผิว. ใช้ส่วนผสมน้ำส้มสายชูแอปเปิ้ลไซเดอร์สำหรับผิวมัน. ทำโทนเนอร์น้ำกุหลาบเองสำหรับผิวบอบบาง. เก็บรักษาโทนเนอร์อย่างถูกต้อง.
https://www.wikihow.com/Use-Toner https://www.wikihow.com/Use-Toner https://www.wikihow.com/Use-Toner
Purchasing a Toner Applying Toner on Your Face Making Your Own Toner